  Туспуктэм: vk.com (Александр Бречалов) Наталия Сильвестрова Якшур-Бӧдья ёросысь Лынга черкогуртын выль лулчеберет юрт пуктыны кутскизы. Ужъёсты «Культура» йӧскалык ӵектос улсын быдэсто. Со сярысь Удмуртилэн тӧроез Александр Бречалов «ВКонтакте» мерлыко вотэсысь бамаз ивортӥз. Черкогурт бадӟым, одӥг сюрс котыр улӥсез. Лулчебертъя вужез юрт 1939-тӥ арын усьтэмын вал. Аои отын тямыс кружокъёс но студиос ужало: кӧня ке ансамбльёс, эктонъя но кырӟанъя занятиос, нылпиослэн театрзы. Выль юртын 90 учкисьлы зал чаклало. Артистъёслы но репетировать карыны, кружокъёс нуыны висъетъёс луозы, лыдӟиськонни ужалоз. Озьы ик куарая тӥрлык но крезьгуро инструментъёс басьтозы. Концертъёсы, занятиосы но репетициосы татчы Ышемпочинка но Патрак гуртъёсын улӥсьёс но ветлозы. Пуктӥськон ужъёсты 2024-тӥ арын тулысозь йылпумъяны малпало  Тодэ вайытом, кылем арын Каракулино ёросысь Галаново черкогуртын, Сарапул ёросысь Нечкино черкогуртын но Алнаш ёросысь Улын Сыръезь гуртын выль лулчеберет юртъёс усьтӥзы, туэ толшоре – Пичи Пурга ёросысь Уромын. Эшшо ньыль юрт пуктӥське на: Сьӧлта ёросысь Узяын, Шаркан ёросысь Ляльшурын, Ува ёросысь Каркалайын но Пичи Пурга ёросысь Аксакшурын. Тегъёс: лэсьтӥськон Лулчеберет Удмуртия Якшур-Бӧдья  